



- Nasker og mishandler

De unge mennene, som skal være opp mot 800 i tallet, kommer i hovedsak fra Marokko og andre land i Nord-Afrika.





- Disse guttene er et enormt problem for oss. De nasker ting overalt og mishandler ordensvakter på sentralstasjonen. Tar jenter mellom beina og gir dem ørefiker når de sier ifra. Alle politifolk vet om dette, forteller den anonyme politikilden til SVT.





Problemet har blitt så stort at svenske myndigheter har startet politiske samtaler med Marokko, for å prøve og få til en løsning på saken.





- Vi er enige om at vi har et felles problem å løse, og at vi må finne måter å identifisere disse menneskene på, og få til en returordning, fortalte innenriksminister Anders Ygeman til nyhetsbyrået TT etter å ha truffet en marokkansk politiker nylig.





Saken fortsetter under bildet

T-TRØBBEL: Det er her, på Stockholms sentralbanestasjon, de kriminelle gjengene er mest plagsomme. Foto: Wikimedia







Slippes fort ut igjen



Politimannen, som jobber mye i området rundt sentralstasjonen, forteller om en «katastrofal» arbeidssituasjon for politiet, på grunn av guttegjengene.





- Vi tar inn samme gutter om igjen og om igjen, og så slippes de ut igjen fordi man ikke har en identitet eller alder. Det gjentar seg hele tiden. Jeg ville aldri latt mine barn gå på t-banen alene. Det ville ingen politifolk gjort, sier politimannen til SVT.





Han håper nå at politikerne klarer å få til en utleveringsavtale med Marokko, ettersom svært få av mennene har rett på asyl.





En anonym svensk politimann forteller nå at kriminelle gjenger rundt Stockholms største t-banestasjon, «T-centralen», gjør politiets hverdag svært vanskelig.